APSTIPRINĀTS

Iepirkuma komisijas

2024. gada 8.novembra sēdē

protokols Nr. RVPIKSD 2024/24

IEPIRKUMS

**“Ēdināšanas pakalpojumi Rīgas Teikas vidusskolas vajadzībām 2025. gadā”**

## NOLIKUMS

(iepirkuma identifikācijas Nr. RVPIKSD 2024/24)

1. **VISPĀRĪGIE JAUTĀJUMI**
	1. **Pasūtītājs:**
		1. Rīgas valstspilsētas pašvaldības Izglītības, kultūras un sporta departamenta (turpmāk – Pasūtītājs), kas veic iepirkumu “Ēdināšanas pakalpojumi Rīgas Teikas vidusskolas vajadzībām 2025. gadā” (turpmāk – Iepirkums) cita pasūtītāja – Rīgas valstspilsētas pašvaldības Izglītības, kultūras un sporta departamenta (turpmāk – Departaments) padotībā esošo izglītības iestāžu (turpmāk – Iestāde vai Iestādes) – vajadzībām.
		2. Adrese: Krišjāņa Valdemāra iela 5, Rīga, LV-1010, Latvija.
		3. Pircēja profila adrese: https://www.eis.gov.lv/EKEIS/Supplier/Organizer/23926 (turpmāk – Pircēja profils).
		4. Darba laiks: pirmdienās – no plkst. 8:30 līdz plkst. 18:00, otrdienās, trešdienās, ceturtdienās – no plkst. 8:00 līdz plkst. 17:00, piektdienās no plkst. 8:00 līdz plkst. 16:00 (pusdienu pārtraukums no 12:00 līdz 12:30). Pirmssvētku dienās un pēdējā darbdienā pirms svētku dienas darba laiks tiek saīsināts par divām stundām.
		5. Kontaktpersona, kura sniedz organizatorisku informāciju: Rīgas valstspilsētas pašvaldības Izglītības, kultūras un sporta departamenta Tiesiskā nodrošinājuma pārvaldes Iepirkumu nodaļas galvenā eksperte iepirkumu jautājumos Anastasija Goļatkina, e-pasts: Anastasija.Golatkina@riga.lv.
	2. **Iepirkums:**
		1. Iepirkums tiek veikts uz periodu no 06.01.2025. līdz 31.08.2025. Publisko iepirkumu likuma (turpmāk – PIL) 10.panta kārtībā;
		2. CPV kods: 55524000-9 (skolas ēdināšanas pakalpojumi);
		3. Iepirkuma identifikācijas numurs: RVPIKSD 2024/24;
		4. Iepirkuma priekšmets – ēdināšanas pakalpojumu sniegšana  Rīgas Teikas vidusskolai periodā no 06.01.2025. līdz 31.08.2025., saskaņā ar Iepirkuma nolikumā un tā pielikumos (turpmāk – Nolikums) noteiktajām prasībām;
		5. piedāvājuma izvēles kritērijs – saimnieciski visizdevīgākais piedāvājums, kas tiek noteikts saskaņā ar Nolikuma 6. punktā noteiktajiem kritērijiem;
		6. Iepirkuma priekšmets netiek dalīts daļās, Paredzamā līgumcena, izņemot pievienotās vērtības nodokli (turpmāk – PVN) **259 864.5120 EUR bez PVN**.
	3. **Līguma izpildes laiks un vieta:**
		1. līgumu izpildes laiks – ēdināšanas pakalpojumu līgums tiks slēgts uzperiodu no 06.01.2025. līdz 31.08.2025.
		2. **Līgumslēdzējs** ir Rīgas Teikas vidusskola.
		3. Iepirkuma rezultātā PIL 60.pantā noteiktajā kārtībā ar uzvarējušo pretendentu Līgumslēdzējs atsevišķi slēgs šādus līgumus:
			1. ēdināšanas pakalpojumu līgums (9.pielikums);
			2. nomas līgums (10.pielikums);
			3. par izglītojamo ēdināšanas izmaksu segšanu[[1]](#footnote-2);
			4. pārziņa un apstrādātāja līgumu[[2]](#footnote-3).
		4. līguma izpildes vieta: tehniskajā specifikācijā norādītā Iestādes adrese Rīgā.
2. **Iepirkuma dokumentu saņemšana, papildu informācijas sniegšana, PIEDĀVĀJUMS, tā iesniegšana un atvēršana**
	1. **Nolikums un papildu informācija:**
		1. Piegādātājs Nolikumu var saņemt, lejupielādējot to elektroniskajā formātā no Pircēja profila. Ja piegādātājs pieprasa izsniegt Nolikumu drukātā veidā, Pasūtītājs to izsniedz piegādātājam triju darbdienu laikā pēc tam, kad saņemts Nolikuma pieprasījums, ievērojot nosacījumu, ka Nolikuma pieprasījums iesniegts laikus pirms piedāvājumu iesniegšanas termiņa beigām.
		2. Piegādātājam jāseko līdzi turpmākajiem iespējamiem grozījumiem Nolikumā, iespējamām Iepirkuma komisijas (turpmāk – Komisija) sniegtajām atbildēm uz piegādātāju jautājumiem, kas tiks publicētas Pircēja profilā, kā arī jebkādai citai papildu informācijai, kas tiks publicēta Pircēja profilā un/vai Iepirkumu uzraudzības biroja tīmekļvietnē.
		3. Piegādātājs jautājumus par Nolikumu uzdod rakstiskā veidā – Elektronisko iepirkumu sistēmā (Pircēja profilā), adresējot tos Komisijai.
		4. Ja piegādātājs ir laikus pieprasījis[[3]](#footnote-4) papildu informāciju par Iepirkuma dokumentos iekļautajām prasībām, Komisija to sniedz iespējami īsā laikā, bet ne vēlāk iepriekšējā dienā pirms piedāvājumu iesniegšanas termiņa beigām.
		5. Komisija var nesniegt atbildi uz piegādātāja jautājumu, ja jautājums nav iesniegts laikus, un atbildes sagatavošana ir laikietilpīga.
		6. Papildu informāciju Komisija publicē Pircēja profilā, kur pieejami Iepirkuma dokumenti, norādot arī uzdoto jautājumu.
	2. **Informācijas apmaiņas kārtība:** Komisija un piegādātājs ar informāciju apmainās rakstiski, izmantojot Nolikuma 1.1.5. apakšpunktā norādīto e-pasta adresi.
	3. **Pretendenti un piedāvājums:**
		1. pretendents var būt PIL 1. panta 22. punktā noteiktā persona, kura ir iesniegusi piedāvājumu Iepirkumā;
		2. piedāvājums Nolikuma izpratnē ir dokumentu kopums, kas sastāv no Nolikuma 5. punktā uzskaitītajiem dokumentiem;
	4. piedāvājumus iesniedz, izmantojot Valsts reģionālās attīstības aģentūras pārziņā esošu valsts informācijas sistēmas e-konkursu apakšsistēmu tīmekļvietnē www.eis.gov.lv (turpmāk - E-iepirkumu sistēma) saskaņā ar Ministru kabineta 20.12.2022. noteikumiem Nr. 816 “Publisko elektronisko iepirkumu noteikumi”;
	5. ārpus E-iepirkumu sistēmas vai pēc Nolikumā noteiktā piedāvājumu iesniegšanas termiņa beigām iesniegtie piedāvājumi tiks atzīti par neatbilstošiem Nolikuma prasībām un tiks noraidīti;
	6. pretendenti piedāvājumus var iesniegt E-iepirkumu sistēmā **līdz** **EIS** (sadaļā: “Iepirkuma termiņi”) **un IUB publikācijā** (sadaļā: “Iepirkuma priekšmeta detalizācija” / “Termiņu aprēķins”) **norādītā datuma** **plkst. 10:00.** Ārpus E-iepirkumu sistēmas iesniegtie piedāvājumi tiks atzīti par neatbilstošiem Nolikuma prasībām un netiks vērtēti.
	7. Pasūtītājs atver iesniegtos piedāvājumu **EIS** (sadaļā: “Iepirkuma termiņi”) **un IUB publikācijā** (sadaļā: “Iepirkuma priekšmeta detalizācija” / “Termiņu aprēķins”) **norādītā datuma plkst. 14:00** E-iepirkumu sistēmā.
	8. E-iepirkumu sistēmā, izņemot PIL 68. panta septītajā daļā minēto gadījumu. PIL 68. panta septītajā daļā minētajā gadījumā Pasūtītājs pircēja profilā publicē informāciju par piedāvājumu atvēršanas sanāksmes atcelšanu un neatver iesniegtos piedāvājumus. Ja iesniegumu izskatīšanas komisija pieņem PIL 71. panta otrās daļas 1. punktā minēto lēmumu vai administratīvā lieta tiek izbeigta, pasūtītājs pircēja profilā publicē informāciju par piedāvājumu atvēršanas sanāksmes vietu un laiku, kā arī informē par to pretendentus vismaz trīs darbdienas iepriekš. Ja iesniegumu izskatīšanas komisija pieņem PIL 71. panta otrās daļas 3. punktā vai trešajā daļā minēto lēmumu, pasūtītājs neatver iesniegtos piedāvājumus un izsniedz vai nosūta tos atpakaļ pretendentiem.
	9. E-iepirkumu sistēmā reģistrētie sēdes dalībnieki tiešsaistes režīmā var sekot līdzi piedāvājumu atvēršanas procesam (E-iepirkumu sistēmā tiek atspoguļots atvēršanas laiks, slēgšanas laiks, cik piedāvājumi ir iesniegti), pēc atvēršanas sanāksmes finanšu piedāvājumu apkopojums tiek publicēts E-iepirkumu sistēmā;
	10. pretendents drīkst iesniegt tikai vienu piedāvājuma variantu;
	11. katrs pretendents pieteikumā iekļauj apliecinājumu par neatkarīgi izstrādātu piedāvājumu saskaņā ar Nolikuma 2.pielikumu;
	12. iesniedzot piedāvājumu, pretendents pilnībā akceptē visus Nolikumā ietvertos nosacījumus.
3. **Prasības PIEDĀVĀJUMA noformējumam un iesniegšanai**
	1. Piedāvājums jāsagatavo iesniegšanai elektroniski E-iepirkumu sistēmā, ievērojot šādas pretendenta izvēles iespējas:
		1. izmantojot E-iepirkumu sistēmas piedāvātos rīkus, aizpildot minētās sistēmas E-iepirkumu sistēmā Iepirkuma sadaļā ievietotās formas;
		2. elektroniski aizpildāmos dokumentus elektroniski sagatavojot ārpus E-iepirkumu sistēmas un pievienojot atbilstošajām prasībām (pretendents ir atbildīgs par aizpildāmo formu atbilstību dokumentācijas prasībām un formu paraugiem);
		3. elektroniski sagatavoto piedāvājumu šifrējot ārpus E-iepirkumu sistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām). Šādā gadījumā pretendentam ne vēlāk kā 15 (piecpadsmit) minūšu laikā pēc piedāvājumu atvēršanas uzsākšanas jāveic iesniegtā piedāvājuma atšifrēšana (sistēmā jāievada derīga elektroniskā atslēga un parole), lai Pasūtītājam pēc piedāvājumu atvēršanas būtu iespēja piekļūt piedāvājumā esošajai informācijai.
	2. Sagatavojot piedāvājumu, pretendents ievēro, ka:
		1. pretendenta aizpildāmie piedāvājuma dokumenti saskaņā ar E-iepirkumu sistēmā Iepirkuma profilam pievienotajām dokumentu veidnēm jāaizpilda tikai elektroniski, katrs atsevišķā elektroniskā dokumentā ar *Microsoft Office 2010* (vai vēlākas programmatūras versijas) rīkiem lasāmā formātā un jāpievieno tam paredzētajā Iepirkuma profila sadaļā. Atsauksmes u.c. dokumentus, kas nav jāaizpilda atbilstoši E-iepirkumu sistēmā Pircēja profilam pievienotajām dokumentu veidnēm, pretendents ir tiesīgs iesniegt *.pdf* formātā;
		2. piedāvājums jāsagatavo tā, lai nekādā veidā nebūtu apdraudēta E-iepirkumu sistēmas darbība un nebūtu ierobežota piekļuve piedāvājumā ietvertai informācijai, tostarp pievienotās datnes nedrīkst būt bojātas, neatbilstoši modificētas vai kļūdaini šifrētas, piedāvājums nedrīkst saturēt datorvīrusus un citas kaitīgas programmatūras vai to ģeneratorus. Gadījumā, ja piedāvājums saturēs kādu no šajā apakšpunktā noteiktajiem riskiem, tas netiks izskatīts un piedāvājums tiks noraidīts;
		3. iesniedzot piedāvājumu, pretendents to paraksta ar drošu elektronisko parakstu un laika zīmogu vai ar EIS piedāvāto elektronisko parakstu.
	3. Piedāvājuma dokumenti jāparaksta pretendenta (ja pretendents ir fiziska persona), pretendenta pārstāvim vai tā pilnvarotai personai (ja pretendents ir juridiska persona). Personas, kura paraksta piedāvājumu, paraksta tiesībām ir jābūt nostiprinātām atbilstoši normatīvajos aktos noteiktajam regulējumam. Ja piedāvājumu paraksta pretendenta pilnvarota persona, piedāvājumam ir jāpievieno pilnvarojuma tiesības apliecinošs dokuments vai tā kopija.
	4. Ja pretendents ir personu apvienība (turpmāk – Apvienība) un sadarbības līgumā nav norādīta Apvienību pārstāvošā persona (vadošais dalībnieks), piedāvājuma dokumenti ir jāparaksta visu Apvienības dalībnieku pārstāvēttiesīgajām personām.
	5. Piedāvājumu sagatavo latviešu valodā. Ja kāds dokuments ir sagatavots svešvalodā, tam pievieno pretendenta apliecinātu tulkojumu latviešu valodā saskaņā ar Ministru kabineta 2000. gada 22. augusta noteikumiem Nr. 291 “Kārtība, kādā apliecināmi dokumentu tulkojumi valsts valodā”.
	6. Pretendents apliecina[[4]](#footnote-5) iesniegto dokumentu kopiju pareizību atbilstoši Ministru kabineta 2018. gada 4. septembra noteikumiem Nr. 558 “Dokumentu izstrādāšanas un noformēšanas kārtība”. Ja Komisijai rodas šaubas par iesniegtās dokumenta kopijas autentiskumu, tā pieprasa, lai pretendents uzrāda dokumenta oriģinālu vai iesniedz apliecinātu dokumenta kopiju.
	7. Piedāvājumā iekļautajiem dokumentiem jābūt skaidri salasāmiem un bez neatrunātiem labojumiem. Gadījumā, ja Komisija konstatē pretrunas starp skaitliskās vērtības apzīmējumiem ciparos un vārdos, tā vadās no skaitliskās vērtības apzīmējuma vārdos.
4. **PRETENDENTU ATLASES (KVALIFIKĀCIJAS) PRASĪBAS, IESNIEDZAMIE DOKUMENTI un izslēgšanas noteikumi**
	1. Pretendentu atlases prasības ir saistošas visiem pretendentiem, kas vēlas iegūt līguma slēgšanas tiesības Iepirkuma rezultātā:

|  |  |  |
| --- | --- | --- |
| **Nr.p.k.** | **Atlases prasība** | **Iesniedzamie atlases dokumenti** |
| 4.1.1. | **Pretendents** ir reģistrēts atbilstoši piegādātāja izcelsmes (reģistrācijas) valsts atbilstošo normatīvo aktu prasībām, ja attiecīgās valsts normatīvie akti to paredz.Ja piedāvājumu iesniedz Apvienība, šī prasība attiecināma uz katru Apvienības dalībnieku. | Komisija attiecībā uz Latvijas Republikā reģistrētajiem pretendentiem reģistrācijas faktu pārbaudīs publiskajās datubāzēs.Ārvalstīs reģistrētajiem pretendentiem jāiesniedz reģistrācijas faktu apliecinošs dokuments, ja attiecīgās valsts normatīvie akti to paredz (reģistrācijas apliecības kopija vai izdruka no attiecīgās valsts publiskās datu bāzes, vai, piemēram, norādot publiski pieejamu reģistru, kur Komisija varētu pārliecināties par attiecīgās personas reģistrāciju, ja attiecīgie valsts normatīvie akti paredz šādu ziņu publisku reģistru). |
| 4.1.2. | 4.1.2.1. **Pretendenta** **viena gada** **vidējais** **finanšu (neto) apgrozījums** iepriekšējos 3 (trīs) finanšu pārskata gados, ciktāl informācija par šo apgrozījumu ir pieejama, ņemot vērā piegādātāja dibināšanas vai darbības uzsākšanas laiku, ja tas ir mazāks nekā 3 (trīs) gadi līdz piedāvājuma iesniegšanas termiņa beigām, **pārsniedz** Pasūtītāja norādīto **paredzamo līgumcenu.**4.1.2.2. ir pozitīvs bilances postenis “Pašu kapitāls kopā”;4.1.2.3. likviditātes kopējais koeficients (bilances postenis “Apgrozāmie līdzekļi kopā” dalīts ar bilances posteni “Īstermiņa kreditori kopā”) ir ne mazāks par 1.Ja pretendents ir personu apvienība, tad vismaz vienam no apvienības dalībniekiem jāizpilda šajā punktā noteiktās prasības. | 1) Pretendents aizpilda Nolikuma 2.pielikuma “Pieteikums” 2.tabulu. Ja piedāvājumu iesniedz piegādātāju apvienība – minētā tabula ir jāaizpilda par katras piegādātāju apvienībā iekļautās personas finanšu apgrozījumu (izņemot fiziskas personas).Pasūtītājs pretendenta sniegto informāciju pārbauda, ņemot vērā informāciju par pretendenta pēdējā gada finanšu pārskatu, kas līdz piedāvājuma iesniegšanas termiņa pēdējai dienai iesniegts Valsts ieņēmumu dienestā un publiski pieejams Uzņēmuma reģistrā.Ārvalstīs reģistrētajiem pretendentiem jāiesniedz finanšu pārskati (ar tulkojumu valsts (latviešu) valodā), kas iesniegti attiecīgās valsts kompetentajā institūcijā atbilstoši attiecīgās valsts nosacījumiem.2) Pretendents aizpilda Nolikuma 2.pielikuma “Pieteikums” 3.tabulu, kur norāda:pretendenta finanšu apgrozījumu trīs iepriekšējos gados (saskaņā ar pretendenta trīs pēdējo gadu finanšu pārskatiem, kas līdz piedāvājuma iesniegšanas termiņa pēdējai dienai iesniegti Valsts ieņēmumu dienestā un publiski pieejami Uzņēmuma reģistrā, pieteikumā katra gada apgrozījumu norāda atsevišķi);Ja piedāvājumu iesniedz piegādātāju apvienība, tad Nolikuma 2.pielikumā “Pieteikums” par katru apvienības dalībnieku norāda vidējo finanšu apgrozījumu trīs iepriekšējos finanšu gados un tad aizpilda 4.tabulu, kurā summē visu dalībnieku finanšu apgrozījumus.Pretendents sava saimnieciskā un finansiālā stāvokļa atbilstību izvirzītajām prasībām apliecina, aizpildot piedāvājuma veidlapas 4. tabulu.Pasūtītājs pretendenta sniegto informāciju pārbauda, ņemot vērā informāciju par pretendenta finanšu pārskatu, kas līdz piedāvājuma iesniegšanas termiņa pēdējai dienai iesniegts Valsts ieņēmumu dienestā un publiski pieejams Uzņēmuma reģistrā.Pretendents sniedz informāciju par trim iepriekšējiem finanšu gadiem, ciktāl informācija par šo apgrozījumu ir iespējama, ņemot vērā pretendenta dibināšanas (reģistrācijas) laiku. |
| 4.1.3. | Pretendents garantē, ka ēdināšanas pakalpojumu **līguma** noslēgšanas gadījumā tiks veikta pretendenta civiltiesiskās atbildības apdrošināšana par sniegtajiem pakalpojumiem un saražoto/izplatīto produkciju gadījumos, ja pret pretendentu saskaņā ar civiltiesisko atbildību tiek izvirzītas pretenzijas saistībā ar kaitējumu, kas nodarīts patērētāja dzīvībai/veselībai un/vai bojājumiem, kas nodarīti patērētāja mantai. Atbildības limitam, ko zaudējumu gadījumā apdrošināšanas kompānija izmaksās Pasūtītājam, visā katra līguma darbības laikā jābūt ne mazākam kā **EUR 41 000,00** (četrdesmit vienstūkstotis *euro).* | Apdrošināšanas kompānijas apliecinājums, ka ēdināšanas pakalpojumu līguma noslēgšanas gadījumā apdrošināšanas kompānija garantē pretendenta civiltiesiskās atbildības apdrošināšanu par sniegtajiem pakalpojumiem un saražoto/izplatīto produkciju gadījumos, ja pret pretendentu saskaņā ar civiltiesisko atbildību tiek izvirzītas pretenzijas saistībā ar kaitējumu, kas nodarīts patērētāja dzīvībai/veselībai un/vai bojājumiem, kas nodarīti patērētāja mantai. Atbildības limitam, ko zaudējumu gadījumā apdrošināšanas kompānija izmaksās Pasūtītājam, visā katra līguma darbības laikā jābūt ne mazākam kā EUR 41 000,00 (četrdesmit viens tūkstotis euro). |
| 4.1.4. | Pretendentam ir pieredze ēdināšanas pakalpojumu sniegšanā 1 (viena) līguma ietvaros, ne vairāk kā trīs iepriekšējos gados (2021., 2022., 2023. un 2024.gadā līdz piedāvājumu iesniegšanas brīdim) nodrošinot ēdināšanas jomas normatīvo aktu speciālo prasību izpildi un darba organizāciju vienlaikus 1 (vienā) iestādē vismaz 300 ēdināšanas pakalpojuma saņēmējiem.Ja pretendents ir personu apvienība, tad vismaz vienam no apvienības dalībniekiem jāizpilda šajā punktā noteiktās prasības. | 1. Pretendents aizpilda Nolikuma 3.pielikuma “Pieredzes apraksts”, kur norāda pretendenta sniegtos ēdināšanas pakalpojumus ne vairāk kā trīs iepriekšējos gados (2021., 2022., 2023. un 2024.gadā līdz piedāvājumu iesniegšanas brīdim), norādot:
2. ēdināšanas pakalpojumu saņēmēju un tā kontaktinformāciju,
3. pakalpojumu sniegšanas laiku,
4. ēdināšanas pakalpojumu saņēmēju (izglītojamo) skaitu,
5. īsu sniegto ēdināšanas pakalpojumu raksturojumu.

2) pretendenta iesniegtajā sarakstā norādītā pakalpojumu saņēmēja 1 (viena) pozitīva atsauksme, kurā iekļauta informācija par pakalpojumu sniegšanas laiku, ēdināšanas pakalpojumu saņēmēju skaitu, kā arī informācija par pretendenta sniegto pakalpojumu kvalitāti.  |
| 4.1.5. | Pretendents pakalpojumu sniegšanā ir piesaistījis vai plāno piesaistīt speciālistus, kuri atbilst šādām prasībām: 1) **vismaz viens pārtikas tehnologs**, kas ir ieguvis pārtikas tehnologa profesionālo kvalifikāciju vai **restorāna vadītājs** (ēdināšanas uzņēmuma vadītājs), kas ir ieguvis restorāna vadītāja profesionālo kvalifikāciju un kas ir ieguvis augstāko izglītību ar pārtikas nozari saistītā specialitātē un kuram ir vismaz viena gada pārtikas tehnologa vai ēdināšanas uzņēmuma vadītāja darba pieredze; 2) **vismaz viens pavārs**, kas ir ieguvis pavāra profesionālo kvalifikāciju, un kuram ir vismaz viena gada pavāra darba pieredze izglītības iestādē.  *Speciālista profesionālo kvalifikāciju apliecina profesionālo izglītību vai profesionālo kvalifikāciju apliecinošs dokuments, kas izsniegts normatīvajos aktos par profesionālo izglītību noteiktajā kārtībā, vai ārvalstīs iegūts profesionālo izglītību vai profesionālo kvalifikāciju apliecinošs dokuments, kas Latvijā atzīts normatīvajos aktos par profesionālās kvalifikācijas atzīšanu noteiktajā kārtībā.*Ja pretendents ir personu apvienība, tad vismaz vienam no apvienības dalībniekiem jāpiesaista vai jāplāno piesaistīt speciālistus ar Iepirkuma Nolikuma 4.1.5.apakšpunktam atbilstošu kvalifikāciju un pieredzi. | Attiecībā uz pārtikas tehnologu un pavāru/-iem, kurus pretendents ir piesaistījis vai plāno piesaistīt pakalpojumu sniegšanā, pretendents iesniedz šādus dokumentus:1. personu saraksts, kuras pretendents ir piesaistījis vai plāno piesaistīt pakalpojumu sniegšanā (saskaņā ar Nolikuma 3.1pielikumu), norādot:
	1. vārdu, uzvārdu, amatu;
	2. iegūtās izglītības līmeni;
	3. profesionālo kvalifikāciju;
	4. Iestādes nosaukumu, kurā piesaistītais darbinieks apņemas veikt pienākumus;

2) pārtikas tehnologa vai ēdināšanas uzņēmuma vadītāja un pavāra/-u pašrocīgi parakstīts CV;3) pārtikas tehnologa vai ēdināšanas uzņēmuma vadītāja un pavāra/-u izglītību vai profesionālo kvalifikāciju apliecinošo dokumentu kopijas;4) pārtikas tehnologa vai ēdināšanas uzņēmuma vadītāja un pavāra/-u pašrocīgi parakstīts apliecinājums par gatavību piedalīties līguma izpildē (saskaņā ar Nolikuma 3.2 pielikumu) |
| **Personas, uz kuru iespējām pretendents balstās, lai apliecinātu, ka tā kvalifikācija atbilst paziņojumā par līgumu vai Iepirkuma dokumentos noteiktajām prasībām, Apvienības un apakšuzņēmēji** |
| 4.1.6. | Pretendents var balstīties uz citu personu saimnieciskajām un finansiālajām iespējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura. | Šādā gadījumā piegādātājs nepārprotami pierāda pasūtītājam, ka viņa rīcībā būs nepieciešamie resursi, iesniedzot šo personu apliecinājumu vai vienošanos par sadarbību konkrētā līguma izpildē. Pretendentam un personai, uz kuras saimnieciskajām un finansiālajām iespējām tas balstās, ir jābūt solidāri atbildīgām par iepirkuma līguma izpildi. |
| 4.1.7. | Pretendents var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura. | Šādā gadījumā piegādātājs nepārprotami pierāda pasūtītājam, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu piegādātāja rīcībā. Piegādātājs, lai apliecinātu profesionālo pieredzi vai pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas. |
| 4.1.8. | **Prasības Apvienībai vai personālsabiedrībai** | Ja pretendents ir Apvienība, tad jāiesniedz Apvienības dalībnieku starpā noslēgtu vienošanos par katram Apvienības dalībniekam nododamo izpildāmo darbu daļu procentos no piedāvātās kopējās līgumcenas un šo darbu raksturojumu. Vienošanās jāparedz, ka visi tie biedri, uz kuru saimnieciskajām un finansiālajām iespējām piegādātājs balstās un kuri būs finansiāli atbildīgi par līguma izpildi, par uzņemtajām saistībām atbild solidāri un, ka Apvienības dalībnieki apņemas izveidot personālsabiedrību vai noslēgt sabiedrības līguma gadījumā, ja piegādātāju Apvienība tiks atzīta par Iepirkuma uzvarētāju. |
| 4.1.9. | **Prasības attiecībā uz apakšuzņēmējiem:** pretendents savā piedāvājumā norāda tās iepirkuma līguma daļas, kuras nodos izpildei apakšuzņēmējiem, kā arī visus paredzamos apakšuzņēmējus, t.sk. tos, kuru sniedzamo pakalpojumu vērtība ir vismaz 10 000 euro, un katram šādam apakšuzņēmējam izpildei nododamo iepirkuma līguma daļu. | Jāaizpilda informācija par apakšuzņēmējiem (Nolikuma 11. un 12.pielikums) |
| **Eiropas vienotais iepirkuma procedūras dokuments** (turpmāk – Vienotais dokuments) |
| 4.1.10. | Pasūtītājs pieņem Vienoto dokumentu kā sākotnējo pierādījumu atbilstībai paziņojumā par līgumu vai Konkursa dokumentos noteiktajām pretendentu atlases prasībām. Ja piegādātājs izvēlējies iesniegt\* Vienoto dokumentu, lai apliecinātu, ka tas atbilst paziņojumā par līgumu vai Atklāta konkursa dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām tas balstās, lai apliecinātu, ka tā kvalifikācija atbilst paziņojumā par līgumu vai Konkursa dokumentos noteiktajām prasībām, un par tā norādīto apakšuzņēmēju, kura sniedzamo pakalpojumu vērtība ir vismaz 10 000 EUR. Apvienība iesniedz atsevišķu Vienoto dokumentu par katru tās dalībnieku.Vienotā dokumenta veidlapu, kas ir vienāda visās Eiropas Savienības dalībvalstīs, nosaka Eiropas Komisijas 2016. gada 5. janvāra īstenošanas regula Nr. 2016/7, ar ko nosaka standarta veidlapu Eiropas vienotajam iepirkuma procedūras dokumentam (Dokuments attiecas uz EEZ) (regulas 2. pielikums). Vienotā dokumenta teksta datne ir pieejama: http://espd.eis.gov.lv/ .Piegādātājs Vienotajā dokumentā aizpilda prasīto informāciju no I. līdz VI. daļai.Piegādātājs var iesniegt Vienoto dokumentu, kas ir bijis iesniegts citā iepirkuma procedūrā, ja apliecina, ka tajā iekļautā informācija ir pareiza.Pasūtītājam jebkurā Konkursa stadijā ir tiesības prasīt, lai pretendents iesniedz visus vai daļu no dokumentiem, kas apliecina atbilstību paziņojumā par līgumu vai Konkursa dokumentos noteiktajām pretendentu atlases prasībām. Pasūtītājs nepieprasa tādus dokumentus un informāciju, kas ir tā rīcībā vai ir pieejama publiskās datubāzēs. |

*\* Piegādātājam ir tiesības, bet ne pienākums iesniegt Vienoto dokumentu kā sākotnējo pierādījumu atbilstībai paziņojumā par līgumu vai Konkursa dokumentos noteiktajām pretendentu atlases prasībām. Līdzam sk. arī papildu informāciju par Vienoto dokumentu. Pieejama:* <http://espd.eis.gov.lv/>

1. **IESNIEDZAMIE DOKUMENTI**
	1. **Pieteikuma veidlapa:** saskaņā ar Nolikuma2. pielikuma formu.
	2. **Apliecinājums par pretendenta pieredzi**: saskaņā ar Nolikuma 3. pielikumu.
	3. **Apliecinājums par piesaistītajiem speciālistiem**: saskaņā ar Nolikuma 3.1pielikumu.
	4. **Speciālista apliecinājums**: saskaņā ar Nolikuma 3.2 pielikumu.
	5. **Informācija par apakšuzņēmējiem**: saskaņā ar Nolikuma 11., 12.pielikuma formām.
	6. **Pretendenta atlases dokumenti:** saskaņā ar Nolikuma 4. punktu.
	7. **Tehniskais piedāvājums.** Pretendents sagatavo un iesniedz tehnisko piedāvājumu, kurā iekļauj šādus dokumentus:
		1. **darba organizācijas apraksts** saskaņā ar Nolikuma 4.pielikumu, kur 1) un 2) punktā pieprasītā informācija par ēdināšanas pakalpojumu darba procesiem un tehnisko aprīkojumu ir jānorāda par katru Iestādi, uz kuru iesniedz piedāvājumu; savukārt, 3) punktā pieprasītā informācija par ēdināšanas pakalpojumu līgumu un norēķinu ar izglītojamo vecākiem elektronisku apstrādi attiecināma uz visām Iestādēm, tādēļ to nav nepieciešams norādīt atkārtoti;
		2. **produktu saraksts** saskaņā ar Nolikuma 5.pielikumu (turpmāk – Produktu saraksts), kurā ietver informāciju par produktiem, kurus pretendents izmantos ēdināšanas pakalpojuma nodrošināšanai un kuri atbilst bioloģiskās lauksaimniecības (turpmāk – BL), nacionālās pārtikas kvalitātes shēmas (turpmāk – NPKS) vai lauksaimniecības produktu integrētās audzēšanas (LPIA) prasībām, kas noteiktas Ministru kabineta 12.08.2014. noteikumos Nr.461 „Prasības pārtikas kvalitātes shēmām, to ieviešanas, darbības, uzraudzības un kontroles kārtība”, Ministru kabineta 26.05.2009. noteikumos Nr.485 „Bioloģiskās lauksaimniecības uzraudzības un kontroles kārtība” un Ministru kabineta 15.09.2009. noteikumos Nr. 1056 „Lauksaimniecības produktu integrētās audzēšanas, uzglabāšanas un marķēšanas prasības un kontroles kārtība”, kā arī Ministru kabineta 20.06.2017. noteikumu N.353 „Prasības zaļajam publiskajam iepirkumam un to piemērošanas kārtība” (turpmāk - MK not. Nr.353) prasībām, Ministru kabineta 13.03.2012. noteikumu Nr.172 „Noteikumi par uztura normām izglītības iestāžu izglītojamiem, sociālās aprūpes un sociālās rehabilitācijas institūciju klientiem un ārstniecības iestāžu pacientiem” (turpmāk - MK not. Nr.172) prasībām, un kuru piegāde tiks veikta ne vairāk kā 300 km ietvaros (izmantojot ceļa infrastruktūru) no pārtikas produktu izcelsmes (tikai audzēšanas/ražošanas) vietas līdz Iestādes adresei, kas norādīta tehniskajā specifikācijā, ņemot vērā šādus norādījumus:
			1. pretendents Produktu sarakstā neveido papildus rindas un papildus pozīcijas nenorāda, tātad nepiedāvā papildus BL, NPKS, LPIA produktus, kas nav minēti 2.kolonnā;
			2. ja pretendents nepiedāvā kādu no Produktu saraksta 3.tabulā “BL, NPKS, LPIA produkti, kurus pretendents izvēlas piedāvāt papildus tiem BL, NPKS produktiem, kas no Pasūtītāja puses noteikti kā obligāti” minētajiem produktiem, tad attiecīgo rindu dzēš;
			3. gadījumā, ja vienam produktam ir vairāki ražotāji (Nolikuma izpratnē ar terminu “ražotājs” saprot ražotāju vai par preci atbildīgo uzņēmēju) un/vai piegādātāji, tad pretendents visus šī produkta ražotājus un/vai piegādātājus norāda Produktu saraksta vienā rindā;
			4. Produktu saraksta 3.kolonnā pretendents norāda produktu nosaukumus atbilstoši tam, kādi tie norādīti BL, NPKS, LPIA produktu ražotāju/audzētāju sertifikātos un publiskajos reģistros, ar nosacījumu, ka tie pēc būtības ir atbilstoši 2.kolonnā norādītajiem produktiem. Piedāvājumā iekļautajiem pārtikas produktiem (attiecīgā ražotāja ar attiecīgajā reģistrā iekļauto produkta nosaukumu) ir jābūt iekļautiem BL, NPKS, LPIA produktu ražotāju/audzētāju spēkā esošajos sertifikātos un publiskajos reģistros (saskaņā ar pēdējiem reģistra aktualizācijas datiem) uz piedāvājuma iesniegšanas brīdi Iepirkumā;
			5. ja pretendents piedāvā produktu, kuram ir vairāki veidi vai dalījums, un šī produkta veidi vai dalījums ir atsevišķi norādīti sertifikātā un BL, NPKS, LPIA produktu publiskajos reģistros, tad Produktu saraksta 3.kolonnā šo produktu un tā veidus min vienā pozīcijā (tabulas vienā rindā) kopā, un skaita kā vienu produktu;
			6. punkti netiek piešķirti par produktiem, kas nav norādīti Produktu saraksta 2.kolonnā, un saimnieciski izdevīgākā piedāvājuma vērtējumā netiek piemērots aizstāšanas princips;
			7. punktus nepiešķir par produktu, ko pretendents paredzējis gatavot pats;
		3. **ražotāju apliecinājumi** par sadarbību ar pretendentu, kas sagatavoti saskaņā ar Nolikuma 6.pielikumu vai brīvā formā sagatavoti apliecinājumi (derīgi tādi apliecinājumi, kas apliecina faktisku sadarbību ar pretendentu un pēc satura atbilst Nolikuma 6.pielikumam, ja tie izdoti ne agrāk kā 3 gadus pirms Iepirkuma piedāvājuma iesniegšanas dienas). Komisija ir tiesīga veikt apliecinājumos norādītās informācijas patiesuma pārbaudi. Konstatējot nepatiesas vai maldinošas informācijas sniegšanas faktu, Komisija rīkosies saskaņā ar Nolikuma 7.4.apakšpunktu;
		4. gadījumā, ja **pretendentam** produktu nepiegādā ražotājs, tad jāiesniedz **šādi** **apliecinājumi**, kas apliecina piedāvātā/(-o) produkta/(-u) piegādes ķēdi (ražotājs → piegādātājs → pretendents): 1) **piegādātāju apliecinājumi** par sadarbību ar pretendentu, kas sagatavoti saskaņā ar Nolikuma 7.pielikumu vai brīvā formā sagatavoti apliecinājumi (derīgi tādi apliecinājumi, kas apliecina faktisku sadarbību ar pretendentu, kas pēc satura atbilst Nolikuma 7.pielikumam, ja tie izdoti ne agrāk kā 3 gadus pirms Iepirkuma piedāvājuma iesniegšanas dienas). Komisija ir tiesīga veikt apliecinājumos norādītās informācijas patiesuma pārbaudi. Konstatējot nepatiesas vai maldinošas informācijas sniegšanas faktu, Komisija rīkosies saskaņā ar Nolikuma 7.4.apakšpunktu; 2) **ražotāju apliecinājumi** par sadarbību ar piegādātāju saskaņā ar Nolikuma 5.7.3. apakšpunkta nosacījumiem. Ja lauksaimniecības produktus piedāvā kooperatīvā sabiedrība, kuras sastāvā ir vairāki kooperatīva biedri (piem., zemnieku saimniecības, uzņēmumi un tml.), tad kooperatīva biedrs uzskatāms par produkta/(-u) ražotāju/audzētāju, bet kooperatīvā sabiedrība – par piegādātāju, kurš tālāk piegādā produktus pretendentam. Šajā gadījumā, lai apliecinātu piedāvātā/(-o) produkta/(-u) piegādes ķēdi (ražotājs → piegādātājs → pretendents), saskaņā ar šo Nolikuma punktu, jāiesniedz kooperatīvās sabiedrības parakstīts piegādātāja apliecinājums par sadarbību ar pretendentu, bet ražotāja apliecinājuma vietā iesniedz kooperatīvās sabiedrības parakstītu, spēkā esošu dokumentu brīvā formā (piem., apliecinājums, izziņa un tml.) par kooperatīvās sabiedrības sastāvu, norādot tās biedru nosaukumus, kā arī to, kādus BL, NPKS vai LPIA prasībām atbilstošus produktus katrs no biedriem piegādās;
		5. informācija par Latvijas BL uzņēmumiem publiski pieejama Pārtikas un veterinārā dienesta reģistrā “Kontroles institūcijās reģistrētie bioloģiskās lauksaimniecības uzņēmumi”. Informācija par Latvijas institūcijās izsniegtajiem BL sertifikātiem publiski pieejama biedrības “Vides kvalitāte” sertifikācijas institūcijas “Vides kvalitāte” un valsts sabiedrības ar ierobežotu atbildību "Sertifikācijas un testēšanas centrs" bioloģiskās lauksaimniecības uzņēmumu sertificēšanas reģistros. Informācija par ārvalstu izsniegtajiem BL ražošanas operatora sertifikātiem publiski pieejama: <https://webgate.ec.europa.eu/tracesnt/directory/publication/organic-operator/index>;
		6. informācija par NPKS produktiem un to ražotājiem publiski pieejama Pārtikas un veterinārā dienesta reģistrā “Nacionālās pārtikas kvalitātes shēmas produkti un to ražotāji;
		7. informāciju par LPIA produktiem publiski pieejama Valsts augu aizsardzības dienesta lauksaimniecības produktu integrētās audzēšanas reģistrā;
		8. Pasūtītājs paredz šādas zaļā publiskā iepirkuma (turpmāk – ZPI) prasības:
			1. Nolikuma 5.pielikuma (Produktu saraksta) 1.tabulā minētajiem pārtikas produktiem: pienam, kefīram, sviestam un graudaugu pārstrādes produktiem: kviešu miltiem un/vai pilngraudu kviešu miltiem, pilngraudu auzu pārslām, kurus plānots izmantot Iepirkuma līguma ietvaros ēdiena gatavošanā, 100 (viens simts) procentu apmērā no visas produkta masas un vērtības jābūt ražotiem atbilstoši BL metodēm saskaņā ar Padomes 28.06.2007. Regulu (EK) Nr. [834/2007](http://eur-lex.europa.eu/eli/reg/2007/834/oj/?locale=LV) par bioloģisko ražošanu un bioloģisko produktu marķēšanu un par Regulas (EEK) Nr. [2092/91](http://eur-lex.europa.eu/eli/reg/1991/2092/oj/?locale=LV) atcelšanu;
			2. Nolikuma 5.pielikuma (Produktu saraksta) 2.tabulā minētajiem pārtikas produktiem: cūkgaļai, liellopu gaļai, vistas gaļai, olām, biezpienam 9%, vājpiena biezpienam 0.5%, jogurtam, krējumam saldajam 35%, krējumam skābajam (ne mazāk kā 20%), sieram, makaroniem dažādiem, baltmaizei, rupjmaizei, skābētiem kāpostiem, sulām, sulas dzērieniem, nektāriem, kurus plānots izmantot Iepirkuma līguma ietvaros ēdiena gatavošanā, 100 (viens simts) procentu apmērā no visas produkta masas un vērtības jāatbilst NPKS prasībām, ko apliecina Pārtikas un veterinārā dienesta izsniegts sertifikāts;
			3. Produktu saraksta 3.tabulā pretendents izvēlas un norāda BL, NPKS, LPIA produktus, kurus piedāvās papildus tiem BL, NPKS produktiem, kas no Pasūtītāja puses noteikti kā obligāti 1. un 2. tabulās;
			4. Produktu sarakstā norādīto augļu, ogu un dārzeņu piegādes tiek veiktas, ievērojot Produktu sarakstā noteikto sezonalitāti (t.i., ievērojot mēnešus, kas norādīti Produktu saraksta 3.tabulas 2.kolonnā);
			5. Produktu sarakstā var tikt iekļauti tikai tādi BL, NPKS, LPIA pārtikas produkti, kuru piegāde tiks veikta ne vairāk kā 300 km ietvaros (izmantojot ceļa infrastruktūru) no pārtikas produktu izcelsmes (tikai audzēšanas/ražošanas) vietas līdz Iestādes adresei, kas norādīta tehniskajā specifikācijā; ja produkts ir importēts no vietas, kas atrodas vairāk nekā 300 km attālumā, bet tikai pārpakots Latvijā, nav uzskatāms, ka piegāde veikta videi draudzīgā veidā, samazinot vides piesārņojumu un ceļa infrastruktūras slodzi.
			6. Informāciju par produktu piegādes attālumu (no ražošanas/audzēšanas vietas līdz Iestādes adresei, izmantojot ceļa infrastruktūru) Pasūtītājs pārbaudīs interneta vietnē Google Maps (<https://www.google.com/map>).
	8. **Finanšu piedāvājums:**
		1. pretendents iesniedz finanšu piedāvājumu, kas sagatavots saskaņā ar Nolikuma 8.pielikumu “Finanšu piedāvājums”;
		2. vienas dienas ēdināšanas cena vienam izglītojamajam nedrīkst pārsniegt noteikto maksimālo un nedrīkst būt lētāka par minimālo maksu par izglītojamo ēdināšanas pakalpojumiem šādā apmērā:
			1. skolā vienas dienas ēdināšanas (pusdienas) kopējā cena vienam izglītojamajam nedrīkst pārsniegt noteikto maksimālo **EUR 2,5537** bez PVN un nedrīkst būt lētāka par minimālo maksu **EUR 2,3200** bez PVN;
		3. Finanšu piedāvājumā ēdienreizes cena jānorāda *euro* bez PVN ar **4 (četriem) cipariem aiz komata**. Ja Pretendents finanšu piedāvājumā norāda cenu ar mazāk nekā 4 (četriem) cipariem aiz komata, tad tiks uzskatīts, ka trūkstošo ciparu vietā ir nulles;
		4. **Finanšu piedāvājumā pretendents visām izglītojamo grupām piedāvā vienotu cenu**;
		5. Līgumcenai viena izglītojamā ēdināšanai vienā dienā ir jābūt nemainīgai neatkarīgi no tā, cik izglītojamo konkrētajā dienā izmanto ēdināšanas pakalpojumus;
		6. Līgumcenu aprēķina šādi:

skolā vienas dienas cena bez PVN vienam 1.-12.klašu izglītojamam reizināta ar kopējo (maksimālo) 1.-12.klašu izglītojamo skaitu, reizināta ar 96 (deviņdesmit sešas mācību dienas periodā no 06.01.2025. līdz 31.08.2025. 1.-12.klašu audzēkņiem);

* + 1. nolikuma 8.pielikuma ”Finanšu piedāvājums” skaitļu noapaļošanu veic, atstājot četrus ciparus aiz komata;
		2. finanšu aprēķinus sagatavo un elektroniskajā formā iesniedz Excel failos tā, lai Pasūtītājam būtu iespēja elektroniskā formā veikt aprēķinu pareizības pārbaudi;
		3. piedāvājumu vērtēšanas laikā Pasūtītājs pārbauda, vai piedāvājumā nav aritmētisku kļūdu. Ja Pasūtītājs konstatē šādas kļūdas, tas šīs kļūdas izlabo. Par kļūdu labojumu un laboto piedāvājuma summu Pasūtītājs paziņo pretendentam, kura pieļautās kļūdas labotas. Vērtējot finanšu piedāvājumu, Pasūtītājs ņem vērā labojumus. Gadījumā, ja Komisija konstatē pretrunas starp skaitliskās vērtības apzīmējumiem ciparos un vārdos, tā vadās no skaitliskās vērtības apzīmējuma vārdos;
		4. attiecībā uz katru pretendentu, kuram būtu piešķiramas līguma slēgšanas tiesības, pirms tiek pieņemts lēmums par līguma slēgšanas tiesību piešķiršanu, Pasūtītājs izvērtē, vai piedāvājums nav nepamatoti lēts. Ja piedāvājums ir nepamatoti lēts, Pasūtītājs pirms šā piedāvājuma iespējamās noraidīšanas rakstveidā pieprasa pretendentam detalizētu paskaidrojumu par būtiskajiem piedāvājuma nosacījumiem. Pasūtītājs, konsultējoties ar pretendentu, izvērtē visus detalizētajā paskaidrojumā minētos faktorus un pieņem lēmumu, vai piedāvājums ir noraidāms;
		5. paredzamā līgumcena ir noteikta saskaņā ar PIL 11.panta otro daļu kā Pasūtītāja plānotā kopējā samaksa par iepirkuma līguma izpildi, ko piegādātājs var saņemt no Pasūtītāja un citām personām. Pasūtītājs, plānojot kopējo samaksu, ņēmis vērā jebkuru izvēles iespēju un jebkurus iepirkuma līguma papildinājumus, visus saistībā ar iepirkuma līgumu maksājamos nodokļus (izņemot pievienotās vērtības nodokli). Pasūtītājs Iepirkuma līguma ietvaros nav saistīts ar konkrētu pasūtījuma apjomu un veic pasūtījumus atbilstoši vajadzībai un savām finanšu iespējām.
1. **PIEDĀVĀJUMA IZVĒLE**

Komisija no visiem kvalifikācijas un tehniskajām prasībām atbilstošiem piedāvājumiem atsevišķi izvēlas saimnieciski visizdevīgāko piedāvājumu saskaņā ar šādiem kritērijiem:

|  |  |  |
| --- | --- | --- |
| **Nr. pēc kārtas** | **Kritērijs** | **Maksimālais punktu skaits** |
| 6.1. | **BL prasībām atbilstošu produktu skaits, kas pārsniedz tehniskajā specifikācijā norādīto minimālo skaitu.**2 punktus piešķir par katru preču pozīciju (Produktu saraksta 3. tabulas 2. kolonna), kurā ir BL prasībām atbilstoši pārtikas produkti, kurus pretendents piedāvā Produktu saraksta 3. tabulas 4. kolonnā papildus tiem BL produktiem, kas no Pasūtītāja puses noteikti kā obligāti Produktu saraksta 1. tabulā.2 punkti tiek piešķirti par katru preču pozīciju (Produktu saraksta 3. tabulas 2. kolonna), kurai pretendents piedāvā vismaz 1 (vienu) BL produktu, ja vienlaicīgi izpildās šādi 3 (trīs) nosacījumi: 1. ražotāja/audzētāja norādītais **produkta nosaukums iekļauts BL sertifikātā** atbilstoši Nolikuma 5.7.2.4. apakšpunkta prasībām;
2. ražotāja/audzētāja norādītā **produkta piegāde tiks veikta ne vairāk kā 300 km ietvaros** (izmantojot ceļa infrastruktūru) no pārtikas produktu izcelsmes (tikai audzēšanas/ražošanas) vietas līdz Iestādes adresei atbilstoši Nolikuma 5.7.8.5. apakšpunkta prasībām;
3. **iesniegts ražotāja apliecinājums vai piegādātāja un ražotāja apliecinājumi** par piedāvātā produkta piegādi pretendentam, atbilstoši Nolikuma 5.7.3. vai 5.7.4. apakšpunkta prasībām.
 | **26** |
| 6.2. | **NPKS un LPIA prasībām atbilstošu produktu skaits.**1 punktu piešķir par katru preču pozīciju (Produktu saraksta 3. tabulas 2. kolonna), kurā ir tikai NPKS vai LPIA prasībām atbilstoši pārtikas produkti, kurus pretendents piedāvā Produktu saraksta 3. tabulas 5. un 6. kolonnās.1 punkts tiek piešķirts par katru preču pozīciju (Produktu saraksta 3. tabulas 2. kolonna), kurai pretendents piedāvā tikai NPKS vai LPIA produktus (t.i., vismaz 1 (vienu) NPKS vai LPIA prasībām atbilstošu produktu), ja vienlaicīgi izpildās šādi 3 (trīs) nosacījumi:1)ražotāja/audzētāja norādītais **produkta nosaukums iekļauts NPKS vai LPIA reģistros** atbilstoši Nolikuma 5.7.2.4. apakšpunkta prasībām;2)ražotāja/audzētāja norādītā **produkta piegāde tiks veikta ne vairāk kā 300 km ietvaros** (izmantojot ceļa infrastruktūru) no pārtikas produktu izcelsmes (tikai audzēšanas/ražošanas) vietas līdz Iestādes adresei atbilstoši Nolikuma 5.7.8.5. apakšpunkta prasībām;**3)iesniegts ražotāja apliecinājums vai piegādātāja un ražotāja apliecinājumi** par piedāvātā produkta piegādi pretendentam, atbilstoši Nolikuma 5.7.3. vai 5.7.4. apakšpunkta prasībām. | **13** |
| Ja pretendents piedāvā Produktu saraksta 3. tabulā norādīto produktu, kas vienlaikus atbilst vairākiem Nolikuma 6.1. un 6.2. punkta kritērijiem, tad par šo produktu punkti tiek piešķirti tikai vienā Iepirkuma kritērijā šādā nozīmīguma secībā: 6.1.punkta kritērijs; 6.2.punkta kritērijs.[[5]](#footnote-6)1 |
| 6.3. | **Sezonālo BL, NPKS, LPIA pārtikas produktu (dārzeņu, augļu, ogu) ražotāju/audzētāju skaits.**Maksimālais punktu skaits tiek piešķirts pretendentam, kurš saņēmis lielāko punktu kopskaitu, ievērojot Produktu saraksta 3. tabulas 7. kolonnā noteikto punktu skaitu par ražotājiem/audzētājiem (kas norādīti Produktu saraksta 3. tabulas 4.-6. kolonnās) ar BL, NPKS, LPIA prasībām atbilstošiem pārtikas produktiem. Pārējiem pretendentiem punkti tiek piešķirti, ievērojot proporcionalitātes principu, punktu skaitu aprēķinot pēc formulas:R = Rver/Rmax x 26, kur:R – pretendenta iegūtais punktu skaits ar precizitāti līdz 2 (diviem) cipariem aiz komata;Rver – vērtējamajam pretendentam piešķirtais punktu skaits (punktu kopsumma) par ražotāju/audzētāju skaitu;Rmax – vislielākais piešķirtais punktu skaits (punktu kopsumma) par ražotāju/audzētāju skaitu kādam no pretendentiem;26 – maksimālais punktu skaits šajā kritērijā.Par katru ražotāju/audzētāju tiek piešķirti 1 vai 2 punkti atbilstoši Produktu saraksta 3. tabulas 7. kolonnā noteiktajam punktu skaitam attiecīgajā preču pozīcijā (maksimālais punktu skaits attiecīgajā preču pozīcijā par prasībām atbilstošajiem produktu ražotājiem/audzētājiem attiecīgi ir 6 vai 12 punkti), ja vienlaicīgi izpildās šādi 3 (trīs) nosacījumi:1)ražotāja/audzētāja norādītais **produkta nosaukums iekļauts BL, NPKS, LPIA reģistros vai sertifikātos** atbilstoši Nolikuma 5.7.2.4. apakšpunkta prasībām;2)ražotāja/audzētāja norādītā **produkta piegāde tiks veikta ne vairāk kā 300 km ietvaros** (izmantojot ceļa infrastruktūru) no pārtikas produktu izcelsmes (tikai audzēšanas/ražošanas) vietas līdz Iestādes adresei atbilstoši Nolikuma 5.7.8.5. apakšpunkta prasībām;3)**iesniegts ražotāja apliecinājums vai piegādātāja un ražotāja apliecinājumi** par piedāvātā produkta piegādi pretendentam, atbilstoši Nolikuma 5.7.3. vai 5.7.4. apakšpunkta prasībām. | **26** |
| 6.4. | **Cena**.Maksimālais punktu skaits tiek piešķirts pretendentam, kurš piedāvājis zemāko cenu finanšu piedāvājumā pozīcijā **“Pretendenta piedāvātā līgumcena bez PVN, EUR (ņemot vērā mācību dienu skaitu periodā no 06.01.2025. līdz 31.08.2025.)”**. Pārējiem pretendentiem punkti tiek piešķirti, ievērojot proporcionalitātes principu, punktu skaitu aprēķinot pēc formulas:C = Czem/Cver x 35, kur:C – pretendenta iegūtais punktu skaits ar precizitāti līdz 4 (četriem) cipariem aiz komata;Czem – zemākā cena, kuru piedāvā kāds no pretendentiem;Cver – vērtējamā pretendenta piedāvātā cena;35 – maksimālais punktu skaits šajā kritērijā. | **35** |
| **Kopā:** | **100** |

1. **PIEDĀVĀJUMU VĒRTĒŠANA**
	1. Komisija piedāvājumu vērtēšanu veic slēgtās sēdēs šādos posmos:
		1. **Piedāvājumu noformējums:** Nolikuma 3. punktā noteikto prasību izpildes pārbaude.
		2. **Pretendentu atlase:** Nolikuma 4. punktā noteikto prasību izpildes pārbaude;
		3. **Tehniskais piedāvājums**: Nolikuma 5.7. apakšpunktā noteikto prasību izpildes pārbaude. Ja pretendents kādā no Produktu saraksta pozīcijām piedāvājis vairākus produktus, un šajā pozīcijā nav noteikta prasība piedāvāt kādu konkrētu (vai minimālo) skaitu produktu, tad piedāvājums tiks uzskatīts par atbilstošu Nolikumā noteiktajām prasībām, ja vismaz viens no piedāvātajiem produktiem būs atbilstošs šīm prasībām:

7.1.3.1. produkta ražotājs un attiecīgais produkta nosaukums ir atrodams biedrības “Vides kvalitāte” sertifikācijas institūcijas “Vides kvalitāte” un valsts sabiedrības ar ierobežotu atbildību “Sertifikācijas un testēšanas centrs” bioloģiskās lauksaimniecības uzņēmumu sertificēšanas reģistros un sertifikātos vai Pārtikas un veterinārā dienesta reģistrā “Nacionālās pārtikas kvalitātes shēmas produkti un to ražotāji”, vai Valsts augu aizsardzības dienesta lauksaimniecības produktu integrētās audzēšanas reģistrā;

7.1.3.2. ražotāja/audzētāja norādītā produkta piegāde tiks veikta ne vairāk kā 300 km ietvaros (izmantojot ceļa infrastruktūru) no pārtikas produktu izcelsmes (tikai audzēšanas/ražošanas) vietas līdz Iestādes adresei, pārbaudi veicot saskaņā ar Nolikuma 5.7.8.6. apakšpunkta prasībām;

7.1.3.3. ir iesniegts ražotāja apliecinājums (Nolikuma 6. pielikums) vai piegādātāja un ražotāja apliecinājumi (Nolikuma 6. un 7. pielikumi), vai minētie apliecinājumi brīvā formā saskaņā ar Nolikuma 5.7.3. vai 5.7.4. apakšpunkta prasībām par katra piedāvātā produkta piegādes ķēdi pretendentam.

Par konstatētajiem neatbilstošiem produktiem Komisija informē pretendentu, kura piedāvājumā šīs neatbilstības tika konstatētas. Ja pretendentam tiks piešķirtas līguma slēgšanas tiesības, tad Produktu sarakstā minētās neatbilstības tiks labotas (dzēstas).

* + 1. **Finanšu piedāvājums**: Nolikuma 5.8. apakšpunktā noteikto prasību izpildes pārbaude. Vērtējot finanšu piedāvājumus, Komisija pārbauda, vai piedāvājumā nav aritmētisku kļūdu. Ja Komisija konstatē aritmētiskās kļūdas, tā šīs kļūdas izlabo un turpmākajā vērtēšanas procesā ņem vērā labojumus. Par kļūdu labojumiem un laboto piedāvājuma summu Komisija informē pretendentu. Nepieciešamības gadījumā Komisija veiks cenu noapaļošanu līdz 4 (četrām) zīmēm aiz komata.
	1. **Ja piedāvājums šķiet nepamatoti lēts –** Komisija rīkojas PIL 53. pantā noteiktajā kārtībā.
	2. Ja piedāvājuma dokumenti nav iesniegti atbilstoši Nolikuma prasībām, Komisija, ņemot vērā iesniegto dokumentu trūkumu būtiskumu un/vai trūkumu ietekmi uz iespēju izvērtēt pretendenta atbilstību kvalifikācijas prasībām un piedāvājumu pēc būtības, ir tiesīga piedāvājumu nevērtēt.
	3. Gadījumā, ja Komisija konstatē, ka pretendents ir iesniedzis maldinošu vai nepatiesu informāciju Komisija ir tiesīga noraidīt pretendenta piedāvājumu vai izslēgt pretendentu no dalības Konkursā.
	4. Ja pretendents neatbilst Nolikumā izvirzītajām kvalifikācijas prasībām vai pretendenta finanšu vai tehniskais piedāvājums neatbilst Nolikumā noteiktajām prasībām, tā piedāvājums tiek noraidīts.
	5. Iepirkumu komisija līguma slēgšanas tiesības Iepirkumā atsevišķi piešķirs tam pretendentam, kura piedāvājums ir saimnieciski visizdevīgākais un nav izslēgts no dalības Iepirkumā Nolikuma 8. punktā noteiktajā kārtībā.
	6. Iepirkumā par saimnieciski visizdevīgāko Komisija atzīst piedāvājumu, kurš vērtēšanas rezultātā ieguvis visvairāk punktu.
	7. Ja tiks iesniegts tikai viens Nolikuma prasībām atbilstošs piedāvājums, tas tiks atzīts par saimnieciski visizdevīgāko, neveicot Nolikuma 6.punktā noteikto punktu piešķiršanu un aprēķinu.
	8. Ja saimnieciski visizdevīgākā piedāvājuma vērtēšanas rezultātā vismaz divu piedāvājumu novērtējums ir vienāds, tad Komisija līguma slēgšanas tiesības piešķir pretendentam, kura Produktu sarakstā (Nolikuma 5.pielikuma 3.tabula) ir lielāks to preču pozīciju skaits (Produktu saraksta 3. tabulas 2. kolonna), vērtējot to sekojošā prioritārā kārtībā, kuri atbilst:

7.9.1. BL prasībām;

7.9.2. NPKS prasībām (vērtē gadījumā, ja vismaz diviem pretendentiem ir vienāds preču pozīciju skaits par Nolikuma 7.9.1. punkta prasības izpildi);

7.9.3. LPIA prasībām (vērtē gadījumā, ja vismaz diviem pretendentiem ir vienāds preču pozīciju skaits par Nolikuma 7.9.1. un 7.9.2. punktu prasību izpildi).

* 1. Ja Nolikuma 7.9. punktā noteiktais nosacījums neizpildās, un divu piedāvājumu vērtējums aizvien ir vienāds, tad tiek veikta atklāta izloze par Iepirkuma līguma slēgšanas tiesību piešķiršanu, ievērojot šādu izlozes kārtību:
		1. atklātā izlozē piedalās vismaz trīs Komisijas locekļi un var piedalīties visi interesenti;
		2. izlozes gaitu protokolē;
		3. iepirkuma līguma slēgšanas tiesības piešķir pretendentam, kurš izlozējis aizvērtu aploksni, kurā iekļauta norāde, ka līguma slēgšanas tiek piešķirtas.
	2. Par Komisijas pieņemto lēmumu Pasūtītājs informēs visus pretendentus 3 (trīs) darba dienu laikā, nosūtot lēmumu uz Nolikuma 2.pielikumā pretendenta norādīto elektronisko pasta adresi (E-pastu).
1. **IZSLĒGŠANAS NOTEIKUMI**
	1. Pasūtītājs izslēdz pretendentu no dalības Iepirkumā, ja tiek konstatēti PIL 42. panta otrās daļas 2., 4., 13. vai 14.punktā minētie izslēgšanas iemesli.
	2. PIL 42. panta otrās daļas izslēgšanas iemesli attiecas uz jebkuru no personām, kuras ir norādītas PIL 42. panta trešajā daļā.
	3. Pasūtītājs informāciju par izslēgšanas esamību iegūst un pārbauda PIL 42. panta noteiktajā kārtībā.
	4. Pasūtītājs veic uzticamības nodrošināšanas pārbaudi pretendentam PIL 43. pantā noteiktajā kārtībā.
	5. Starptautisko un Latvijas Republikas nacionālo sankciju likuma 11.1 pantā noteikto izslēgšanas gadījumu pārbaudi Komisija veiks šajā likumā noteiktajā kartībā.
2. **IEPIRKUMA LĪGUMS**
	1. Pamatojoties uz pretendenta piedāvājumu, ar Komisijas izraudzīto pretendentu (turpmāk – Uzvarētājs) Rīgas Teikas vidusskola slēdz iepirkuma līgumu, kurā tiek norādīta Iepirkuma nolikuma 1.2.6. punktā norādītā paredzamā līgumcena.
	2. Ja pretendents, kas tiek atzīts par Iepirkuma uzvarētāju, ir Apvienība, kas nav reģistrēta kā pilnsabiedrība, tad 10 (desmit) darba dienu laikā no dienas, kad, saskaņā ar PIL regulējumu, Pasūtītājs ir tiesīgs slēgt iepirkuma līgumu, pēc savas izvēles:
		1. reģistrē pilnsabiedrību Latvijas Republikas Uzņēmumu reģistra Komercreģistrā, informējot par reģistrācijas faktu Pasūtītāju, iesniedzot nepieciešamo informāciju;
		2. noslēdz sabiedrības līgumu, iesniedzot Pasūtītājam šī līguma apliecinātu kopiju ievērojot Nolikumā noteikto par dokumentu apliecināšanu.

Ja personālsabiedrība (pilnsabiedrība) ir reģistrēta attiecīgā ārvalsts reģistrā, jāiesniedz dokuments, kas apliecina minētās reģistrācija esamību.

Šajā punktā noteikto termiņu var pagarināt, ja pretendents iesniedz Pasūtītājam informāciju un pierādījumus, tam, ka izveidošanās procesam ir nepieciešams ilgāks laiks.

* 1. Ja izraudzītais pretendents atsakās slēgt iepirkuma līgumu ar Pasūtītāju vai neparaksta to 5 (piecu) darba dienu laikā pēc iepirkuma līguma saņemšanas (neparakstīšana šādā gadījumā tiek uzskatīta par atsacīšanos slēgt līgumu), iepirkuma komisija pieņem lēmumu slēgt iepirkuma līgumu ar nākamo pretendentu, kurš iesniedzis Nolikumam atbilstošu saimnieciski visizdevīgāko piedāvājumu, vai pārtraukt iepirkumu, neizvēloties nevienu piedāvājumu.
	2. Iepirkuma līgums (Nolikuma 9., un 10. pielikums) tiks sagatavots, pamatojoties uz Komisijas lēmumu par iepirkuma līguma slēgšanas tiesību piešķiršanu.
	3. Uzvarētājam iepirkuma līgums jāparaksta 5 (piecu) darbdienu laikā no pasūtītāja uzaicinājuma parakstīt iepirkuma līgumu nosūtīšanas dienas
1. **PERSONU DATU APSTRĀDE**
	1. Informējam, ka informācija par personas datu apstrādi saistībā ar pašvaldības iepirkumu procedūru veikšanu ir pieejama - <https://www.riga.lv/lv/rigas-valstspilsetas-pasvaldibas-personas-datu-aizsardzibas-politika>
	2. Iepirkumu dalībnieks nodrošina visu savā piedāvājumā norādīto fizisko personu (tai skaitā visu personu apvienības biedru neatkarīgi no savstarpējo attiecību tiesiskā rakstura, kā arī visu apakšuzņēmēju, ja tādi tiek piesaistīti, speciālistu, darbinieku, kontaktpersonu u.c.) informēšanu par paredzēto personas datu apstrādi, kuru veiks Pasūtītājs (pārzinis) gan iepirkuma procedūrā, gan līguma izpildē, ja ar Iepirkumu dalībnieku tiks noslēgts iepirkuma līgums.
	3. Paredzams, ka Izpildītājs Līguma priekšmeta izpildei neapstrādās Pašvaldības uzdevumā fizisko personu datus 2018.gada 25.maija Eiropas Parlamenta un Padomes regulas Nr. 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) izpratnē. Ja Līguma izpildei būs nepieciešama personas datu apstrāde Pašvaldības uzdevumā, Puses par to vienosies atsevišķi.
2. **PIELIKUMI**

Nolikumam ir šādi pielikumi:

1.pielikums “Tehniskā specifikācija”*;*

2.pielikums “Pieteikums”;

3.pielikums “Pieredzes apraksts”;

3.1.pielikums - “Personu saraksts, kuras pretendents ir piesaistījis vai plāno piesaistīt pakalpojumu sniegšanā”;

3.2.pielikums – “Speciālista apliecinājums”;

4.pielikums “Darba organizācijas apraksts”;

5.pielikums “Produktu saraksts”;

6.pielikums “Ražotāja apliecinājums”;

7.pielikums “Piegādātāja apliecinājums”;

8.pielikums “Finanšu piedāvājums” (Excel formātā);

9.pielikums “Ēdināšanas pakalpojumu līguma projekts”;

10.pielikums “Nomas līguma projekts”;

11.pielikums “Informācija par apakšuzņēmējiem”;

12.pielikums “Apakšuzņēmēja vai personas, uz kuras iespējām pretendents balstās, apliecinājums”.

1. Katru mācību gadu atbilstoši normatīvajos aktos noteiktajai izglītojamo ēdināšanas izdevumu segšanas kārtībai. [↑](#footnote-ref-2)
2. Atbilstoši Eiropas Parlamenta un Padomes 2016. gada 27. aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti, ar ko atceļ Direktīvu 95/46/EK (Vispārīgā datu aizsardzības regula), 28. panta prasībām. [↑](#footnote-ref-3)
3. Laikus pieprasīta papildus informācija ir tad, ja pēc tā saņemšanas pasūtītājam ir pietiekams laiks atbildes sagatavošanai (piem., laiks konsultācijām ar ekspertu), vienlaikus ievērojot likumā noteiktos termiņus. [↑](#footnote-ref-4)
4. Atbilstoši Dokumentu juridiskā spēka likuma 6.panta 5.1 daļas noteikumiem fiziskā persona un organizācija var apliecināt dokumentu atvasinājumu kopumu ar vienu apliecinājumu. [↑](#footnote-ref-5)
5. 1 Piemēram:

ja piedāvā ābolus, kas atbilst BL prasībām, tad 2 punktus piešķir tikai 6.1.kritērijā;

ja piedāvā ābolus, kas atbilst gan BL, gan LPIA prasībām, tad 2 punktus piešķir tikai 6.1.kritērijā.

ja piedāvā ābolus, kas atbilst gan NPKS prasībām, gan LPIA prasībām, tad 1 punktu piešķir tikai 6.2.kritērijā. [↑](#footnote-ref-6)